
एजेण्डाहरु
1. समीक्षा
2. निषेधाज्ञा सम्बन्धमा
3. यातायात, पसल व्यवसाय सञ्चालन तथा सेवा प्रवाह सम्बन्धमा
4. विविध

निर्णयहरु
1. विश्वव्यापी महामारीको रुपमा फैलिरहेको नोवल कोरोना भाईरस (COVID-19) को संक्रमण रोकथाम तथा नियन्त्रणका लागि जिल्लास्तरमा भएका हालसम्मका प्रयासहरु तथा यस अघिका बैठकबाट भएका निर्णयहरुको कार्यान्वयन अवस्थाका बारेमा समीक्षा गरियो। यस जिल्लामा हालसम्म ७७ जना व्यक्तिहरु संक्रमित भएको । जसमध्ये ६६ जना निको भई घर फर्केका र ११ जना आइसोलेसनमा रहेका छन्। मिति २०७७ ।०५।०२ गते पश्चात विदुर नगरपालिका, बेलकोटगढी नगरपालिका, लिखु गाउँपालिका, तारकेश्वर गाउँपालिका,  दुप्चेश्वर गाउँपालिका र तादी गाउँपालिकामा संक्रमित ब्यक्तिहरुको कन्ट्याक्ट ट्रेसिंग भएको। संक्रमित व्यक्तिहरुको निकट सम्पर्कमा रहेका २७४ जना ब्यक्तिहरु तथा जोखिमयुक्त ब्यक्ति समुहहरु समेत गरी  ६३९ जनाको स्वाव संकलन गरि पीसीआर परीक्षण गरिएको। १६३ जनाको नतिजा आउन बाँकी रहेको ।   क्वारेन्टीनमा रहेका व्यक्तिहरुको प्रोटोकल अनुसार पिसिआर परिक्षण भइरहेको ।  एम्बुलेन्स चालकलाइ सेल्फ क्वारनटाइनमा बस्न बिरामीको विवरण दिन र डिसइन्फेक्सन गर्ने कार्यको लागि फलोअप भइरहेको।  आइसोलेसन वार्ड हाल ४० वेड पूर्णरुपमा सञ्चालनमा रहेको । २५ वेड सञ्चालनको लागि तयारी अवस्थामा रहेको । खरानीटार अस्पतालमा थप १० वेड तथा त्रिशुली अस्पताल मातहत विदुरमा थप ५० वेडको आइसोलेसन वार्डको लागि तयारी गर्नु पर्ने ।सुमुद्रटार हेल्थपोष्टमा  Isolation Holding Center ६ वेडको तयार हुँदै गरेको।अधिकांस स्थानीय तहबाट VTM खरीद गर्न शुरु गरेको । त्रिशुलि अस्पतलामा RT PCR प्रयोगशाला सञ्चालनको लागि उपकरण खरीद प्रकृया तथा जनशक्ति करारमा पदपूर्ति गर्ने कार्य प्रकृयामा रहेको । नुवाकोट स्थित दुवै नगरपालिका तथा धेरै गाउँपालिकामा CPG गठन भएको । केही स्थानिय तहमा आंशिक रुपमा गठन भएको। हेल्थ डेस्क शिवपुरी गुर्जे तथा कोल्फुटार नाकामा निरन्तर सञ्चालन भइरहेको । सञ्चार माध्यमबाट कोभिड १९ को सूचना तथा समाचारहरु सम्प्रेषण भइरहेको ।  काठमाडौ आवतजावत गर्ने व्यक्तिको संख्यामा उल्लेख्य कमी आएको । COVID 19 Prevention Group (CPG) लाइ थप सकृय बनाउनु पर्ने, काठमाडौ उपत्यका लगायत अन्य जिल्लाबाट आएका ब्यक्तिको निगरानी तथा क्वारनटाइन बस्ने निर्णलाइ थप प्रभावकारी बनाउनु पर्ने,  मास्क लगाउने, सामाजिक दुरी कायम गर्ने, भीडभाड नगर्ने सावुन पानीले हात धुने, स्यानीटाइजर प्रयोग गर्नेव्यवहारलाइ थप कडाइका साथ सवै ब्यक्तिले पालना गर्नु पर्ने आवश्यकता देखिएको ।जारी गरिएको  निषेधाज्ञा पालनाको अवस्था सन्तोषजनक भएको ।सवै नागरीकलाइ धन्यवाद दिदै आगामी दिनमा थप सावधानी सतर्कता अपनाउन तथा सहयोगको लागि आग्रह गर्दछौ ।समग्रमा कोभिड-१९ रोकथाम तथा नियन्त्रणका लागि गरिएका निर्णयको कार्यान्वयन अवस्था सन्तोषजनक रहेको पाइयो।

2. पछिल्लो समयमा कोभिड- १९ को संक्रमण पुष्टी भएका तथा जोखिम देखिएका देहायको क्षेत्रमा कोभिड- १९ को संक्रमण फैलिन नदिनका लागि स्थानीय प्रशासन ऐन २०२८ को दफा ६(३) र संक्रामक रोग ऐन, २०२० को दफा २ बमोजिममिति २०७७।०५।०९ गते राति १२:०० बजेदेखि थप ७ दिनका लागि निषेधाज्ञा जारी गर्ने:

निषेधाज्ञा जारी हुने क्षेत्र:
1. लिखु गाउँपालिकाको वडा नं ४, ५ र ६ का सम्पूर्ण क्षेत्र
2. तादी गाउँपालिकाको वडा नं ३ र  ५ का सम्पूर्ण क्षेत्र 
3. बेलकोटगढी नगरपालिकाका वडा नं ५,७,८,१२ र १३ का सम्पूर्ण क्षेत्र
4. शिवपुरी गाउँपालिकाका वडा नं ६, ७ र ८ का सम्पूर्ण क्षेत्र
5. ककनी गाउँपालिकाका पासाङ ल्हामु राजमार्ग आसपासका वडा नं १, २, ४ र ६ का सम्पूर्ण क्षेत्र
6. तारकेश्वर गाउँपालिकाको वडा नं २, ४ र ५ का सम्पूर्ण क्षेत्र ।

3. निषेधाज्ञा जारी भएका क्षेत्रमा देहायका कार्यहरु गर्न/गराउन रोक लगाउने:
1) औषधी उपचार, खाद्य वस्तु खरिद, आफ्नै खेतबारीमा कृषिजन्य कार्य गर्ने जस्ता आवश्यक काममा बाहेक कुनै पनि व्यक्ति घर बाहिर निस्कन ।
2) एम्बुलेन्स, बिरामी बोकेका गाडी, खाद्य वस्तु, तरकारी, दुध, खानेपानी, पेट्रोलियम पदार्थ बोक्ने गाडी, शव बाहन, फोहोर व्यवस्थापन गर्ने गाडी, पशुपंक्षीका दाना तथा कुखुरा बोक्ने गाडी, सञ्चारकर्मी, स्वास्थ्यकर्मी तथा सुरक्षा निकायले प्रयोग गर्ने साधन र अनुमति प्राप्त साधन बाहेक कुनै प्रकारका सार्वजनिक वा निजी यात्रु तथा मालवाहक सवारी साधन (मोटरसाइकल समेत) सञ्‍चालन गर्न ।
3) अत्यावश्यक उपभोग्य वस्तु बिक्रि गर्ने खाद्यान्न पसल,माछा मासु तथा दुधजन्य वस्तु बिक्रि गर्ने पसल,  पेट्रोलपम्प, ग्याँस डिपो, औषधी पसल बाहेक सम्पूर्ण पसल, उद्योग, व्यवसाय सञ्‍चालन गर्न (तर खाद्यान्न पसल बिहान ६:०० बजेदेखि १०:०० बजेसम्म मात्र खोल्न पाइने) ।
4) धार्मिक, सांस्कृतिक, सामाजिक (विवाह, व्रतवन्ध) लगायत कुनै प्रकारको जमघट तथा भेला हुने सबै प्रकारका क्रियाकलापहरु सञ्‍चालन गर्न ।
5) अत्यावश्यक सेवाका कार्यालय बाहेक सबै सरकारी निजी तथा गैरसरकारी क्षैत्रका कार्यालय, बैंक तथा वित्तीय संस्थाहरुबाट प्रदान हुँदै आएका नियमित सेवा सञ्चालन गर्न ।
4. निषेधित क्षेत्र बाहेक जिल्लाको सम्पूर्ण भागमा मिति २०७७ भाद्र ९ गते राति १२:०० बजेदेखि ७ दिन सम्मका लागि देहाय बमोजिम गर्ने/गराउने:
(1) जिल्लाभित्र सञ्चालन हुने सम्पूर्ण यात्रु बाहक सार्वजनिक यातायात र निजी सवारी साधनहरु सञ्चालनमा रोक लगाउने ।
(2) मानिसहरुको बढी भीडभाड तथा जमघट हुन नदिई अत्यावश्यक सेवाहरुको सञ्चालन हुने व्यवस्था मिलाउनका लागि देहायबमोजिम समय तालिका निर्धारण गरी लागू गर्ने :
(1) खाद्यान्न, तरकारी, फलफूल, डेरी तथा माछा मासुका पसलहरु बिहान ६:०० बजेदेखि ९:०० बजेसम्म र साँझ ४:०० बजेदेखि ७:०० बजेसम्म मात्र सञ्चालन गर्ने ।पसलबाट वस्तुहरु विक्रिवितरण गर्दा पर्याप्त दुरी कायम गरी चिन्हान्कन गरी सोही स्थानमा मात्र ग्राहक वस्ने व्यवस्था मिलाउनुपर्नेछ ।
(2) निर्माण सामग्रीका पसलहरु तथा थोक बिक्रेताहरुले  सम्बन्धित आयोजना/निर्माण व्यवसायी तथा खुद्रा पसल व्यवसायीहरुको सम्पर्कमा मात्रै पसल खुला गरी सामग्री लोड/अनलोड पश्चात बन्द गर्ने ।
(3) औषधी पसल, स्वास्थ्य संस्था तथा एम्बुलेन्स सेवाहरु २४ सै घण्टा सञ्चालन गर्ने ।
(4) कपडा तथा फेन्सी पसलहरु बिहान ११:०० बजेदेखि दिउँसो ३:०० बजेसम्म सञ्चालन गर्ने ।
(5) खाद्य वस्तु बिक्रि गर्ने पसल, निर्माण सामग्रीका पसल, कपडा तथा फेन्सी पसलहरु  बाहेक अन्य पसल व्यवसाय सञ्चालन नगर्ने ।
(6) बैंक तथा वित्तीय संस्थाहरु र सहकारीहरु बिहान १०:०० बजेदेखि दिउँसो २:०० बजेसम्म मात्र सीमित संख्यामा कर्मचारी परिचालन गरी सञ्चालन गर्ने/गराउने र ती संस्थाहरुमा काम गर्ने कर्मचारीहरुलाई बिहान ९:०० बजेदेखि १०:०० बजेसम्म र दिउँसो २:३० बजेदेखि ३:३० बजेसम्म आवतजावत गर्न सहजीकरण गर्ने ।
(7) खाद्यान्न, कृषि तथा पशुपन्छीजन्य तथा निर्माणका सामग्री ढुवानीका साधनहरु बिहान ६:०० बजेदेखि साँझ ८:०० बजेसम्म मात्र सञ्चालन गर्ने ।
(8) राति ८:०० बजेदेखि बिहान ६:०० बजेसम्म एम्बुलेन्स र शव बाहन बाहेक कुनै प्रकारका सवारी साधन सञ्चालन नगर्ने ।
(3) उद्योग कलकारखाना तथा विकास निर्माणका कार्यहरु स्थानीयस्तरमा उपलब्ध सीमित संख्यामा कामदार परिचालन गरी सञ्चालन गर्ने, कामदारलाई खाने बस्ने छुट्टै व्यवस्था गर्ने, न्यूनतम भौतिक दुरी कायम गराउने, अनिवार्य रुपमा मास्क लगाउने, नियमित रुपमा हात धुने वा स्यानिटाइजरको व्यवस्था गर्ने, बाहिरका व्यक्तिहरुसँग सम्पर्क हुन नदिने तथा नेपाल सरकार स्वास्थ्य तथा जनसंख्या मन्त्रालयबाट जारी स्वास्थ्य मापदण्ड, गृह मन्त्रालयबाट जारी सुरक्षा मापदण्ड र उद्योग वाणिज्य तथा आपूर्ति मन्त्रालयबाट जारी उद्योग वाणिज्य तथा आपूर्तिसम्बन्धी सेवा सञ्चालन सम्बन्धी मापदण्डको पूर्णरुपमा पालना गर्ने/गराउने ।
(4) क्वारेन्टीन तोकिएका होटल तथा लज बाहेक सबै प्रकारका चिया पसल, होटल, लज तथा रेष्टुरेन्टहरु सञ्चालनमा रोक लगाउने ।
(5) जिल्लाभित्र रहेका मन्दिर, गुम्बा, चैत्य, बिहार, मस्जिद, चर्च आदिमा सामुहिक भेला हुन नदिने, सामूहिक रुपमा आश्रय लिइ बस्न नदिने तथा सामूहिक भेला हुने खालका कुनै किसिमका मेला, जात्रा, पर्व,समारोह हुन नदिने।कुनै प्रकारका भेला, सम्मेलन तथा जमघटका कार्यक्रम नगर्ने/नगराउने ।
(6) रङ्गशाला, खेलकुदस्थल, फुटसल, शारीरिक सुगठन गर्ने स्थल तथा जिमखाना, फिटनेस सेन्टर, सैलुन तथा ब्युटिपार्लरहरु सञ्चालन गर्न नदिने ।
(7) विद्यालयमा उपस्थित भई गरिने पठनपाठन, कोचिङ तथा ट्युसन सेन्टरहरु सञ्चालन गर्न नदिने र वैकल्पिक सिकाई विधिको अवलम्बन गर्न विद्यालयहरुलाई निर्देशन दिने ।
(8) निषेधित क्षेत्र बाहेक जिल्लाका अन्य क्षेत्र भित्रका सबै सरकारी, निजी तथा गैर सरकारी क्षेत्रले प्रदान गर्ने सेवामध्ये जनसम्पर्क हुने नियमित सेवा सञ्चालन नगर्ने तर सम्पर्क व्यक्ति तोकी सेवा सञ्चालन तथा व्यवस्थापन प्रक्रिया र कार्यालय सञ्चालन, व्यवस्थापन र सेवा प्रवाहका सामान्य मापदण्डअनुरुप अति आवश्यक सेवा मात्र प्रदान गर्ने र तोकिएका स्वास्थ्य स्वास्थ्य सुरक्षाका मापदण्ड पूर्णरुपमा पालना गर्न सम्बद्ध सबै कार्यालयहरुलाई निर्देशन दिने ।
(9) माथि (ज) बमोजिम प्रत्येक सरकारी निजी तथा गैर सरकारी क्षेत्रका कार्यालयहरुले आ-आफ्नो निकायबाट प्रदान गरिने अति आवश्यक सेवा सञ्चालन तथा व्यवस्थापनको प्रक्रिया, समय र मापदण्डका बारेमा सेवाग्राही जनसमुदायलाई सूचित गर्ने ।
5. अत्यावश्यककार्य वाहेक घर बाहिर ननिस्कन तथा अनावश्यक हिँडडुल नगर्न र घर बाहिर निस्कदा अनिवार्य रुपमा मास्कको प्रयोग गर्न, न्यूनतम भौतिक दूरी कायम गर्न, नियमित रुपमा साबुन पानीले हात धुन वा स्यानीटाइजरको प्रयोग गर्ने जस्ता स्वास्थ्य सुरक्षाका मापदण्डहरु पूर्णरुपमा पालना गर्न आम जनसमुदायमा अनुरोध गर्ने ।
6. जिल्लाका सबै नाकाहरुबाट एम्बुलेन्स, शव बाहन, अत्यावश्यकखाद्य वस्तु ढुवानी गर्ने साधन, पेट्रोलियम पदार्थ बोक्ने गाडी, पशुपंक्षीका दाना, कुखुराका चल्ला बोक्ने ह्याचरीका गाडी र जिल्ला प्रशासन कार्यालयबाट अनुमति प्राप्त साधन बाहेक कुनै प्रकारका सार्वजनिक वा निजी यात्रु तथा मालवाहक सवारी साधन (मोटरसाइकल समेत) प्रवेश गर्न नदिने तथा पैदलआवातजावतमा समेत पूर्णरुपमा रोक लगाउने ।
7. नेपाल सरकारबाट तोकिएको स्वास्थ्य र सुरक्षा सम्बन्धी मापदण्ड पालना गर्ने/गराउने गरी स्थानीय तहको सिफारिसमा जिल्ला प्रशासन कार्यालयबाट जारी भएको सवारी अनुमति पत्रको आधारमा मात्र तत्काल नगरी नहुने प्राथमिकता प्राप्त आयोजनाहरुको लागि संक्रमणको जोखिम कम भएका जिल्लाहरुबाट निर्माण सामग्री ल्याउन सहजीकरण गर्ने ।
8. खाद्यान्न लगायतका सामग्री ढुवानी गरी ल्याउने मालवाहक गाडीहरुमा चालक र सहयोगी सहित बढीमा २ जना भन्दा बढी सवार गर्न नदिने, त्यस्ता मालवाहक सवारी साधनहरुलाई नियमितरुपमा Disinfection गर्न तथा चालक र सहयोगी कर्मचारीको नियमित स्वास्थ्य परीक्षण गराउन सरोकारवालाहरुलाई निर्देशन दिने निर्णय गरियो ।
9. जिल्लाको वेलकोटगढी नगरपालिका वडा नं ५स्थित कोल्पूटार नाकाबाट एम्बुलेन्स, मालबाहक सवारी साधन, कुखुरा तथा कुखुराका चल्ला बोक्ने गाडी वा अन्य जुनसुकै साधनमार्फत जिल्लाभित्र प्रवेश गर्ने सबै व्यक्तिलाई अनिवार्य रुपमा च्वाडी पब्लिक माध्यामिक विद्यालय माझीटारमा रहेको जिल्लास्तरीय एकीकृत क्वारेन्टीनमा राख्ने र अन्य नाकाहरुबाट प्रवेश गर्ने जुनसुकै व्यक्तिलाई सम्बन्धित स्थानीय तहले अनिवार्य रुपमा  संस्थागत क्वारेन्टीनमा राख्ने ।यसरी क्वारेन्टीनमा 	बस्ने व्यक्तिहरुको परीक्षण पश्चात संक्रमण नभएको पुष्टी भएमा मात्र घरमा पठाउने ।साथै यसरी जिल्ला प्रवेश गर्ने व्यक्तिहरुको क्वारेन्टीनमा बस्दा र परीक्षण गर्दा लाग्ने खर्च व्यक्ति स्वयंले व्यहोर्नुपर्ने ।
10. अन्य जिल्लाहरुबाट आफ्नो वडामा आएका व्यक्तिहरुलाई क्वारेन्टीनमा राख्ने र सो को विवरण प्रत्येक दिन ५.०० बजे भित्र यस जिल्लाका सबै स्थानीय तहका 	वडाहरुले जिल्ला प्रशासन कार्यालय नुवाकोटमा अनिवार्य रुपमा पठाउने ।
11. नेपालसरकारस्वास्थ्यतथाजनसंख्यामन्त्रालयबाटजारीस्वास्थ्यमापदण्ड, गृह मन्त्रालयबाट जारी सुरक्षा मापदण्ड र उद्योग वाणिज्य तथा आपूर्ति मन्त्रालयबाट जारी उद्योग वाणिज्य तथा आपूर्तिसम्बन्धी सेवा सञ्चालन सम्बन्धी मापदण्ड तथा नेपाल सरकारका निर्णयहरुको कार्यान्वयन अवस्थाको नियमित अनुगमन गरी प्रतिवेदन गर्न देहाय बमोजिमका अनुगमन टोलीहरु गठन गरी परिचालन गर्ने:


(1) अनुगमन टोली “क”
क्षेत्र: विदुर नगरपालिका, बेलकोटगढी नगरपालिका र तारकेश्वर गाउँपालिका
सहायक प्रमुख जिल्ला अधिकारी जिल्ला प्रशासन कार्यालय – संयोजक
प्रहरी नायव उपरीक्षक जिल्ला प्रहरी कार्यालय	- सदस्य
सशस्त्र प्रहरी निरीक्षक सशस्त्र प्रहरी बल नेपाल १९ नं गुल्म- सदस्य
अधिकृत प्रतिनिधि स्वास्थ्य कार्यालय	- सदस्य
सम्बन्धित स्थानीय तहका स्वास्थ्य संयोजक - सदस्य
(2) अनुगमन टोली “ख”
क्षेत्र: किस्पाङ गाउँपालिका, म्यागङ गाउँपालिका र सूर्यगढी गाउँपालिका 
प्रशासकीय अधिकृत जिल्ला प्रशासन कार्यालय – संयोजक
प्रहरी निरीक्षक जिल्ला प्रहरी कार्यालय	- सदस्य
सशस्त्र प्रहरी नायब निरीक्षक सशस्त्र प्रहरी बल नेपाल १९ नं गुल्म- सदस्य
सम्बन्धित स्थानीय तहका स्वास्थ्य संयोजक - सदस्य
(3) अनुगमन टोली “ग”
क्षेत्र: लिखु गाउँपालिका, शिवपुरी गाउँपालिका र ककनी गाउँपालिका 
प्रशासकीय अधिकृत जिल्ला प्रशासन कार्यालय – संयोजक
प्रहरी निरीक्षक जिल्ला प्रहरी कार्यालय	- सदस्य
सशस्त्र प्रहरी नायब निरीक्षक सशस्त्र प्रहरी बल नेपाल १९ नं गुल्म- सदस्य
सम्बन्धित स्थानीय तहका स्वास्थ्य संयोजक - सदस्य
(4) अनुगमन टोली “घ”
क्षेत्र: तादीगाउँपालिका, दुप्चेश्वर गाउँपालिका र पञ्‍चकन्या गाउँपालिका 
शाखा अधिकृत ईलाका प्रशासन कार्यालय सातविसे – संयोजक
प्रहरी निरीक्षक इलाका प्रहरी कार्यालय खरानीटार - सदस्य
सम्बन्धित स्थानीय तहका स्वास्थ्य संयोजक - सदस्य







